แม่น้ำเจ้าพระยาเอ่อล้นท่วมบริเวณท่าน้ำนนท์ เจ้าหน้าที่ระดมสูบพร้อมวางแนวกระสอบทรายกั้น
นายเพิ่มพงษ์ พุ่มวิเศษ ผู้อำนวยการส่วนส่งเสริมอนามัยสิ่งแวดล้อม เทศบาลนครนนทบุรี กล่าวว่า ขณะนี้ระดับน้ำในแม่น้ำเจ้าพระยา ยังอยู่ในระดับทรงตัวที่ 2.65 เมตร ซึ่งจุดที่ห่วงว่าจะได้รับผลกระทบจากน้ำทะเลหนุนและปริมาณน้ำที่เพิ่มขึ้นคือ บริเวณชุมชนวัดตำหนักใต้ซึ่งยังเป็นชุมชนที่ยังมีน้ำท่วมขังสูง บริเวณซอยแสงเทียนไปจนถึงวัดเขมาภิรตาราม ชุมชนวัดปากน้ำและซอยพิบูลสงคราม 9 ซึ่งมีชุมชนที่ได้รับผลกระทบจากน้ำขึ้นน้ำลงกว่า 1,000 หลังคาเรือน ขณะนี้ได้ทำแนวกั้นน้ำสูงประมาณ 3 เมตร พร้อมทั้งระดมกำลังเจ้าหน้าที่จากเทศบาลนครนนทบุรีหมุนเวียนกันมากรอกกระสอบทราย จัดเวรยามจากฝ่ายป้องกันและบรรเทาสาธารณะภัยและสำนักการช่างเพื่อคอยเฝ้าระวังจุดเสี่ยง ส่วนบริเวณซอยนนทบุรี 17 วัดแคนอก ซอยนนทบุรี 14 ซึ่งก่อนหน้านี้แนวคันกั้นน้ำถูกคลื่นน้ำที่เกิดจากเรือใหญ่กระแทกได้รับความเสียหาย ได้เสริมคันกั้นน้ำจากสองชั้นเป็นสามชั้นแล้วทั้งนี้ บริเวณท่าน้ำนนท์ยังมีเจ้าหน้าที่จากสำนักงานเจ้าท่าภูมิภาค คอยตั้งโต๊ะเพื่อความสะดวกและประชาสัมพันธ์ทความสะดวกและประชาสัมพันธ์ทางน้ำให้กับประชาชนที่ใช้บริการเรือข้ามฟากอีกด้วย